smcproject/ml-wiki-sentences huggingface dataset:
കടൽ അല്ലെങ്കിൽ കടൽയാത്രയോടുള്ള ഭയമാണ് തലസ്സോഫോബിയ (Thalassophobia) ( ഗ്രീക്ക് : θάλασσα , thalassa , "sea" and φόβος , phobos , "fear") .
വിശാലമായ ജലാശയത്തിൽ അകപ്പെടുക, കടലിന്റെ വിശാലമായ ശൂന്യത, കടൽത്തിരകൾ, കരയിൽ നിന്നും വളരെ അകലെയാണെന്ന തോന്നൽ ഇവയെല്ലാം തലസ്സോഫോബിയക്ക് കാരണമാകാം .
ഇതുകൂടി കാണുക ഭയം - പട്ടിക അക്വാഫോബിയ അവലംബം
തലാസ് ചുഴലിക്കാറ്റ് (2011) ഇംഗ്ലീഷ് വിലാസം https://ml.wikipedia.org/wiki/Typhoon_Talas_(2011)
2011ലെ  പസിഫിക് ചുഴലിക്കാറ്റു സീസണിൽ ഉണ്ടായി ജപ്പാനിൽ ആഞ്ഞുവീശുന്ന ശക്തമായ ചുഴലിക്കാറ്റാണ് തലാസ് ചുഴലിക്കാറ്റ് 2011 (Typhoon Talas  - അന്തർദേശീയ നാമം: 1112 , സംയുക്ത ചുഴലിക്കാറ്റ് മുന്നറിയിപ്പ് കേന്ദ്ര നാമം: 15W ).
2011  ഓഗസ്റ്റ്‌ 22 നു ഗുആമിന് സമീപത്തു നിന്നുമായിരുന്നു കാറ്റിന്റെ തുടക്കം.
ഇപ്പോഴത്തെ സ്ഥിതി
സെപ്റ്റംബർ  5, UTC-0345 ൽ ലഭിച്ച വിവരങ്ങൾ അനുസരിച്ച്,  60  കി.
മി. വേഗതയിൽ, ജപ്പാന് സമീപം 30 നാവിക മൈലുകൾക്കടുത്തു തലാസ് ചുഴലിക്കാറ്റ് എത്തിയിരിക്കുകയാണ്.
വടക്കോട്ട്‌   നീങ്ങി പോകുന്നതായിട്ടാണ് റിപ്പോർട്ടുകൾ.
തലാൽ അസദ് ഇംഗ്ലീഷ് വിലാസം https://ml.wikipedia.org/wiki/Talal_Asad
കോളനിയനന്തരവാദം , ക്രൈസ്തവത , ഇസ്ലാം , ആചാരങ്ങൾ തുടങ്ങിയവയുമായി ബന്ധപ്പെട്ട പഠനശാഖകളിൽ സുപ്രധാന സൈദ്ധാന്തിക സംഭാവനകൾ നൽകിയ ന്യൂയോർക്ക് സിറ്റി സർ‌വകലാശാലയിലെ ഒരു നരവംശശാസ്ത്രജ്ഞനാണ്‌ തലാൽ അസദ് .
സമീപകാലത്ത് മതേതരത്വത്തിന്റെ നരവംശശാസ്തപഠനത്തിന്‌ ആഹ്വാനം ചെയ്യുകയും അതിനായി മുൻ‌കൈ എടുക്കുകയും ചെയ്തുവരുന്നു അദ്ദേഹം.
നിരവധി നരവംശശാസ്ത്ര വിദഗ്ദ്ധരും, ദൈവശാസ്ത്രജ്ഞരും, ദാർശനികരും, രാഷ്ട്രതന്ത്രജ്ഞരും തങ്ങളുടെ ചിന്തയിലും വിലയിരുത്തലുകളിലും പ്രവർത്തികളിലും പരിശോധിക്കപ്പെടാതെ അതേപടി സ്വീകരിച്ച താരതമ്യപഠന സംജ്ഞകളെ ഫ്രീഡ്രിക്ക് നീച്ച വികസിപ്പിക്കുകയും മൈക്കൽ ഫൊക്കോൾട്ട് പ്രചാരം നൽകുകയും ചെയ്ത ജനിതകപഠന രീതികളുപയോഗിച്ച് സങ്കീർണ്ണമാക്കുന്നു അസദ്.
അതുവഴി ആശയവിനിമയത്തിനും, യോജിപ്പിക്കലിനും സൃഷ്ടിപരമായ കണ്ടെത്തലിനുമായി പുത്തൻ സാധ്യതകളെ തുറന്നിടുകയും വ്യക്തത സൃഷ്ടിക്കുകയുമാണ്‌ അദ്ദേഹം ചെയ്യുന്നത് .
ജൂതമതം വിട്ട് ഇസ്ലാം സ്വീകരിക്കുകയും ഇസ്ലാമിനെ കുറിച്ച് നിരവധി ഗ്രന്ഥങ്ങൾ എഴുതുകയും ചെയ്ത മുഹമ്മദ് അസദിന്റെ മകനാണ്‌ തലാൽ അസദ്.
സൗദി അറേബ്യയിൽ ജനിച്ച അസദ് പാകിസ്താനിലെ ക്രിസ്ത്യൻ വിദ്യാർത്ഥികൾക്ക് ഭൂരിപക്ഷമുള്ള ഒരു മിഷനറി സ്കൂളിലാണ്‌ പഠിച്ച് വളർന്നത്.
ഈ സാഹചര്യമായിരിക്കണം തലാൽ അസദിന്‌ പാശ്ചാത്യ-പൗരസ്ത്യ ബന്ധങ്ങളോട് പ്രത്യേക കാഴ്ചപ്പാട് രൂപപ്പെടുത്തിയതും തന്റെ പിന്നീടുള്ള പഠനങ്ങളെ സ്വാധീനിച്ചതും.
പാകിസ്താനിലെ ബോർഡിംഗ് സ്കൂൾ പഠനത്തിന്‌ ശേഷം വാസ്തുവിദ്യ  പഠിക്കുന്നതിനായി അദ്ദേഹത്തെ ഇംഗ്ലണ്ടിലേക്കയച്ചു.
വാസ്തുവിദ്യ  ഒരിക്കലും താല്പര്യമില്ലാത്ത വിഷയമായി അനുഭവപ്പെട്ടതിനാൽ നരവംശശാസ്ത്രം പഠിക്കുന്നതിനായി അദ്ദേഹം എഡിൻബറോയിലേക്ക് പോയി.
അക്കാലത്തെ ബ്രിട്ടീഷ് നരവംശശാസ്ത്ര മേഖല ,പ്രാഥമികമായി സാമൂഹിക ഘടനയെ കുറിച്ചുള്ള പഠനങ്ങളുമായി ബന്ധപ്പെട്ടാണ്‌ നിലകൊണ്ടിരുന്നത്.
പക്ഷേ എഡിൻബറോയിൽ അമേരിക്കൻ നരവംശശാസ്ത്ര രീതികളായ മനഃശാസ്ത്രാധിഷ്ഠിത നരവംശശാസ്ത്രം,സിംപോളിക് നരവംശശാസ്ത്രം എന്നിവയുമായി പരിചയപ്പെടാൻ അസദിന്‌ അവസരം കൈവന്നു.
എഡിൻബറോയിൽ നിന്ന് എം.എ. നേടിയതിനു ശേഷം അദ്ദേഹം ഓക്സ്ഫോർഡിലേക്ക് പോവുകയും അവിടെ പ്രഗൽഭ സാമൂഹിക നരവംശശാസ്ത്രജ്ഞൻ ഇ.
എവാൻസ്-പ്രിറ്റ്ചാർഡുമായി ഒരുമിച്ച് ജോലിചെയ്യുകയും ചെയ്തു.
മധ്യപൂർ‌വ്വേഷ്യ , ആഫ്രിക്ക മേഖലകളുമായി പ്രത്യേകിച്ച് സുഡാനിലെ ന്യുവർ, ലിബിയയിലെ സനൂസി തുടങ്ങിയവയുമായി ബന്ധപ്പെട്ട പഠനം നടത്തിയ വ്യക്തിയാണ്‌ ഇ.
ഇവാൻസ്-പ്രിറ്റ്ചാർഡ്.
അദ്ദേഹവുമായുള്ള ബന്ധവും തുടർന്നുള്ള പഠനങ്ങളുമാണ്‌ കബാബിഷ് എന്ന വിഭാഗത്തെ കുറിച്ച് ഫീൽഡ് സ്റ്റഡി തിരഞ്ഞെടുക്കാൻ അസദിന്‌ പ്രേരണയായത്.
പ്രസ്തുത ഫീൽഡ് സറ്റ്ഡിയുടെ കാലത്ത് സുഡാനിലെ യൂനിവേഴ്സിറ്റി ഓഫ് ഖാർത്തുമിൽ  അദ്ധ്യാപകനായിരുന്നു അസദ്.
പഠനങ്ങളും ചിന്തകളും
"കബാബിഷ് അറബികളുടെ അധികാരവും ആധികാരികതയും സ്വീകാര്യതയും നോർമാഡിക വർഗത്തിൽ"(The Kababish Arabs: Power, Authority and Consent in a Nomadic Tribe-1970) എന്ന ഗ്രന്ഥത്തിൽ അസദ്  പരിശോധിക്കുന്നത് കോളോണിയലിസത്തേയും പാശ്ചാത്യർ പൗരസ്ത്യരെ "പാശ്ചാത്യേതരർ" എന്ന് നിർ‌വചിക്കുന്ന രീതികളേയുമാണ്‌.
കോളോണിയലിസത്തെ കുറിച്ച് അസദ് ഇങ്ങനെ എഴുതി:"ഒരു മതേതര മാനവിക സമൂഹ നിർമ്മിതിയുടെ ചരിത്രപ്രക്രിയ ലക്ഷ്യമാക്കുന്നത്  ക്രൂരതകളെ നിർമാർജ്ജനം ചെയ്യുക എന്നതാണെന്ന് കൊളോണിയലിസം പറയുന്നു. അതുവഴി അത് എല്ലായിപ്പോഴും അവകാശപ്പെട്ടത്, കോളണിവൽകൃത രാജ്യങ്ങളിലെ യൂറോപ്പ്യൻ ഭരണം-അത് സ്വയം ജനാധിപത്യപരമായ ഭരണകൂടങ്ങളായിരുന്നില്ലങ്കിലും-പെരുമാറ്റത്തിൽ ഒരു ധാർമ്മികോന്നതി കൊണ്ടുവരാൻ അവസരമൊരുക്കി എന്നാണ്‌. എന്ന് വെച്ചാൽ മാനവികതക്കെതിരെ നിൽക്കുന്ന പ്രവൃത്തികളെ നിരോധിക്കാനായി എന്ന് സാരം".
അസദ് തുടരുന്നു:"എന്നാൽ  എന്റെ അഭിപ്രായത്തിൽ ക്രൂരതകളാണെന്ന് പരിഗണിക്കപ്പെട്ട പ്രവർത്തികളെ നിയമവിരുദ്ധമാക്കാൻ യൂറോപ്പ്യർ നടത്തിയ ശ്രമങ്ങളിൽ അവരെ നയിച്ചത് തദ്ദേശീയ വ്യഥകളായിരുന്നില്ല ,പകരം നീതിയുടേയും മാനവികതയുടേയും പരിഷ്കൃത മാനദണ്ഡങ്ങളെന്ന് തങ്ങൾ കരുതിയ കാര്യങ്ങളെ അതത് ജനതക്കുമേൽ അടിച്ചേൽ‌പ്പിക്കാനുള്ള വ്യഗ്രതയായിരുന്നു. അതായത് ഒരു പുതിയ മാനവിക വിഷയത്തെ സൃഷ്ടിക്കാനുള്ള ആഗ്രഹമായിരുന്നു അത്".
ഹൾ സർ‌വകലാശാലയിൽ അദ്ധ്യാപകനായി ജോലിനോക്കുന്ന കാലത്ത്, അസദും അദ്ദേഹത്തിന്റെ സഹപ്രവർത്തകരായ റോജർ ഓവനും സമി സുബൈദയും മധ്യപൂ‌ർ‌വേഷ്യയെ കുറിച്ചുള്ള പഠനങ്ങളെ സംബന്ധിച്ച് സെമിനാറുകൾ സംഘടിപ്പിക്കലും പ്രബന്ധങ്ങൾ പ്രസിദ്ധീകരിക്കലും സ്ഥിരമായി നടത്തുമായിരുന്നു.
സെമിനാറുകളിൽ അവതരിപ്പിക്കുന്ന പ്രബന്ധങ്ങൾ പ്രസിദ്ധീകരിക്കുന്നതിനായി അവർ 1975 ൽ  മധ്യപൂർ‌വേഷ്യൻ പഠനങ്ങളുടെ റിവ്യൂ(Review of Middle East Studies)എന്ന ഒരു ജേർണലും സ്ഥാപിച്ചു.
1978 ൽ എഡ്വേഡ് സ‌ഈദിന്റെ "ഓറിയന്റലിസം" എന്ന പ്രസിദ്ധ ഗ്രന്ഥം പുറത്തുവന്നതോടെ അതിനുണ്ടായ സ്വീകാര്യത,  പാശ്ചാത്യേതര ലോകങ്ങളെ വിലയിരുത്തുന്നതിനായി പാശ്ചാത്യൻ മാനദണ്ഡങ്ങൾ ഉപയോഗിക്കുന്നതിനെ കുറിച്ചുള്ള അസദിന്റെ സ്വന്തം കണ്ടെത്തെലുകളെ  കൂടുതൽ പ്രചോദിപ്പിക്കാൻ ഇടയാക്കി.
അസദിന്റെ 'ജീനോളജീസ് ഓഫ് റിലിജിയൻ:ഡിസിപ്ലിൻ ആൻഡ് റീസൺ ഓഫ് പവർ ഇൻ ക്രിസ്റ്റ്യാനിറ്റി ആൻഡ് ഇസ്ലാം' 1993 ൽ പ്രസിദ്ധീകരിച്ചു.
ഈ ഗ്രന്ഥത്തിൽ മതത്തെ സാഹചര്യത്തിന്റെ സൃഷ്ടിയായി അദ്ദേഹം കാണുന്നു.
ഒരോ മതവും പ്രത്യേക സംസ്കാരത്തിന്റെയും ചരിത്രവികാസത്തിന്റെയും ഉല്പന്നാമാണെന്ന് അദ്ദേഹം വിലയിരുത്തുന്നു.
പാശ്ചാത്യരും പൗരസ്ത്യരും തമ്മിലുള്ള പരസ്പരം കൊടുക്കൽ വാങ്ങലിന്റെയും,ആരൊക്കെയാണ്‌ അതിലെ പങ്കാളികൾ എന്നിവയേയും  അദ്ദേഹം ചർച്ച ചെയ്യുന്നു.
അസദിന്റെ ജിനോളജീസ് എന്ന ഗ്രന്ഥത്തെ അപഗ്രഥിച്ചുകൊണ്ട് ബ്രൂസ് ലിങ്കൺ എഴുതുന്നു:അസദ് അഭിപ്രായപ്പെടുന്നത് ,"പൊതു മൂല്യങ്ങളെ അടിസ്ഥാനപ്പെടുത്തിയാവണം വിമർശനം നടത്തേണ്ടത്. ജനങ്ങൾ തങ്ങളുടെ പരസ്പരമുള്ള കൊടുക്കൽ വാങ്ങലിന്റെ സ്ഥായിയായ സംഭാഷണത്തിലായിരിക്കണം മുഴുകേണ്ടത്" .
പാശ്ചാത്യേതര സമൂഹത്തെ പാശ്ചാത്യ ക്രിസ്ത്യൻ മാനദണ്ഡങ്ങൾക്കൊണ്ട് വിലയിരുത്തുന്നത്, യൂറോപ്പ്യേതരരേയും ക്രിസ്ത്യാനികളല്ലാത്തവരേയും പാശ്ചാത്യ ക്രിസ്ത്യൻ നിലവാരത്തിലേക്ക് ഒരിക്കലും ഉയരാൻ കഴിയാത്തവരായി വിലയിരുത്തപ്പെടാൻ വഴിയൊരുക്കും.
മതേതരത്ത്വം,ആധുനികത തുടങ്ങിയവയുടെ അന്വേഷണവുമായി ബന്ധപ്പെട്ടതാണ്‌  അസദിന്റെ സമീപകാല എഴുത്തുകൾ.
2003 ലെ അദ്ദേഹത്തിന്റെ ഗ്രന്ഥം:'ഫോർമേഷൻ ഓഫ് ദി സെക്കുലർ:ക്രിസ്റ്റ്യാനിറ്റി,ഇസ്ലാം,മോഡേനിറ്റി' ഇതിനു ഉദാഹരണമാണ്‌.
"മതേതരത്ത്വത്തെ കുറിച്ച ചിന്തയും ഈജിപ്തിലെ നിയമവും" എന്ന ഒരു പ്രബന്ധത്തിൽ മതേതരത്ത്വത്തെ അസദ് നിർ‌വചിക്കുന്നത് ഇങ്ങനെയാണ്‌: പൊതു ജീവിത മണ്ഡലത്തേയും സ്വകാര്യ ജീവിതത്തേയും നിയമപരമായി വേർതിരിക്കുന്ന ഒരു ആധുനിക നിർമ്മിതിയാണ്‌ മതേതര സമൂഹം.
മതത്തെ സ്വകാര്യ ജീവിതത്തിന്റെ നിയമമാക്കി മാറ്റൽ ഒരു രാഷ്ട്രീയ  അറേഞ്ച്മെന്റായിരുന്നു.
വിഷയങ്ങളെ രണ്ടാംകിടമാക്കി കൊണ്ട് ഒരു വ്യക്ത്യാധിഷ്ഠിത ധാർമ്മികതയായി മതത്തെ കണക്കാക്കി.
പാശ്ചാത്യൻ യൂറോപ്പിന്റെയും ആധുനിക രാഷ്ട്രങ്ങളുടേയും ഉദയത്തോടെയാണ്‌ ഈ ചിന്താഗതി രൂപം കൊള്ളുന്നത് .
ആധുനികതയെ കുറിച്ച്  അസദ് പറഞ്ഞു: ആധുനികത സൃഷ്ടിച്ച ഒരു കാര്യം, അതു വിവിധ സാദ്ധ്യതകളെ കെടുത്തിക്കളഞ്ഞു എന്നതാണ്‌ .
അസദ് തുടരുന്നു: പാശ്ചാത്യൻ പണ്ഡിതന്മാർ തുടരുന്ന ചിന്താഗതി പാശ്ചാത്യൻ ആധുനികതയെ ചോദ്യം ചെയ്യുന്നതിൽ നിന്ന് അവരെ തടയുന്ന ഒന്നാണ്‌.
ഉദാഹരണമായി പാശ്ചാത്യൻ ചിന്താഗതിയെ ചോദ്യചെയ്യുന്നതിനെ അവർ വിളിക്കുന്നത്, പ്രതികരണവാദം എന്നോ അല്ലെങ്കിൽ പുത്തൻ കണ്ടുപിടിത്തം എന്നോ ആണ്‌.
എല്ലാ സമകാലീന സംഭവവികാസങ്ങളേയും വിലയിരുത്താനുള്ള  മാനദണ്ഡം പാശ്ചാത്യൻ ആധുനികതയാണെന്ന ചിന്താഗതിമാത്രമല്ല ഇവർ വെച്ചുപുലർത്തുന്നത് എല്ലാവിധ പാരമ്പര്യരീതികളേയും വിലയിരുത്താനുള്ള ഒരേയൊരു ആധികാരിക മാർഗ്ഗം പാശ്ചാത്യൻ ആധുനികതയാണ്‌ എന്നുമാണ്‌.
മുസ്ലിം ലോകത്തെ മതതീവ്രവാദത്തെ സംബന്ധിച്ചും അസദ് എഴുതണമെന്നും പ്രതികരിക്കണമെന്നും ആവശ്യമുയരുകയുണ്ടായി.
സമീപകാലത്തെ അദ്ദേഹത്തിന്റെ പല  ലേഖനങ്ങളും മതേതര സമൂഹം നേരിടുന്ന തീവ്രവാദത്തെ വിശകലനം ചെയ്തുകൊണ്ടുള്ളതാണ്‌ .
അവലംബം പുറം കണ്ണികൾ Faculty website Interview with Asad "AsiaSource Interview with Talal Asad" by Nermeen Shaikh Archived 2007-09-27 at the Wayback Machine .
"മതം മതേതരത്വം ആധുനികത പുതിയസംഘർഷങ്ങൾ" Archived 2012-04-12 at the Wayback Machine .
പ്രബോധനം വാരികയിലെ(23/05/2009) ലേഖനം
തലേക്കുന്നിൽ ബഷീർ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ലോക്സഭാംഗം , രാജ്യസഭാംഗം , നിയമസഭാംഗം , കെ.പി.സി.സി ആക്ടിംഗ് പ്രസിഡൻ്റ് എന്നീ നിലകളിൽ പ്രവർത്തിച്ച തിരുവനന്തപുരം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു തലേക്കുന്നിൽ ബഷീർ.
(ജീവിതകാലം: 1945-2022) വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2022 മാർച്ച് 25ന് അന്തരിച്ചു.
തിരുവനന്തപുരം ജില്ലയിലെ വെഞ്ഞാറമൂട് താലൂക്കിലെ വെമ്പായം ഗ്രാമത്തിലെ തലേക്കുന്നിൽ വീട്ടിൽ മീരാൻ സാഹിബിൻ്റെയും ബീവി കുഞ്ഞിൻ്റെയും മകനായി 1945 മാർച്ച് ഏഴിന് ജനിച്ചു.
പ്രാഥമിക വിദ്യാഭ്യാസത്തിനു ശേഷം തിരുവനന്തപുരം മാർ ഇവാനിയോസ്, ലോ കോളേജ് എന്നിവിടങ്ങളിൽ നിന്ന് ബിരുദവും നിയമബിരുദവും നേടി.
ഒരു അഭിഭാഷകൻ കൂടിയായിരുന്നു ബഷീർ.
വിദ്യാർത്ഥിയായിരിക്കുമ്പോഴെ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ് രാഷ്ട്രീയ പ്രവേശനം.
സംഘടനയുടെ തിരുവനന്തപുരം ജില്ലാ പ്രസിഡൻറായിരുന്ന ബഷീർ യൂത്ത് കോൺഗ്രസിൻ്റെ സംസ്ഥാന ജനറൽ സെക്രട്ടറിയായും കെ.പി.സി.സി ജനറൽ സെക്രട്ടറിയായും പ്രവർത്തിച്ചു.
1977-ലെ കേരള നിയമസഭ തിരഞ്ഞെടുപ്പിൽ തിരുവനന്തപുരം ജില്ലയിലെ കഴക്കൂട്ടം മണ്ഡലത്തിൽ നിന്ന് ആദ്യമായി നിയമസഭാംഗമായെങ്കിലും 
1977-ൽ മുഖ്യമന്ത്രിയായി സ്ഥാനമേറ്റ എ.കെ. ആൻറണിയ്ക്ക് നിയമസഭയിലേക്ക് മത്സരിക്കാനായി നിയമസഭാംഗത്വം രാജിവച്ചു.
കെ.പി.സി.സി പ്രസിഡൻ്റായിരുന്ന രമേശ് ചെന്നിത്തല 2011-ൽ ഹരിപ്പാട് നിന്ന് നിയമസഭയിലേയ്ക്ക്  മത്സരിച്ചപ്പോൾ കെ.പി.സി.സിയുടെ ആക്ടിംഗ് പ്രസിഡൻ്റായും പ്രവർത്തിച്ചു.
മൂല്യാധിഷ്ഠിത രാഷ്ട്രീയത്തിൻ്റെ അനുഭാവിയായിരുന്ന ബഷീർ പാർട്ടിയിൽ എ.കെ. ആൻറണിയുടെ വിശ്വസ്ഥനായിരുന്നു.
പ്രേം നസീർ ഫൗണ്ടേഷൻ ചെയർമാനായി കേരള രാഷ്ട്രീയത്തിൽ നിറഞ്ഞു നിന്ന ബഷീർ ശാരീരിക അവശതകളെ തുടർന്ന് 2016-ൽ സജീവ രാഷ്ട്രീയത്തിൽ നിന്ന് വിരമിച്ചു.
പ്രധാന പദവികളിൽ 1972-2015 : കെ.പി.സി.സി, നിർവാഹക സമിതി അംഗം 1977 : നിയമസഭാംഗം, കഴക്കൂട്ടം 1977-1979, 1979-1984 : രാജ്യസഭാംഗം 1980-1989 : തിരുവനന്തപുരം, ഡി.സി.സി പ്രസിഡൻ്റ് 1984-1989, 1989-1991 : ലോക്സഭാംഗം, ചിറയിൻകീഴ് 1993-1996 : ചെയർമാൻ, തിരുവനന്തപുരം ഡെവലപ്മെൻ്റ് അതോറിറ്റി (ട്രിഡ) 2001-2004 : കെ.പി.സി.സി, ജനറൽ സെക്രട്ടറി 2005-2012 : കെ.പി.സി.സി, വൈസ് പ്രസിഡൻറ് 2011 : കെ.പി.സി.സി, ആക്ടിംഗ് പ്രസിഡൻറ് 2013-2016 : മലയാളം മിഷൻ, അധ്യക്ഷൻ
മറ്റ് പദവികൾ കേരള യൂണിവേഴ്സിറ്റി യൂണിയൻ്റെ പ്രഥമ ചെയർമാൻ പ്രേം നസീർ ഫൗണ്ടേഷൻ ചെയർമാൻ
രചിച്ച പുസ്തകങ്ങൾ രാജീവ് ഗാന്ധി : സൂര്യതേജസിൻ്റെ ഓർമയ്ക്ക് വെളിച്ചം കൂടുതൽ വെളിച്ചം മണ്ഡേലയുടെ നാട്ടിൽ, ഗാന്ധിജിയുടേയും വളരുന്ന ഇന്ത്യ - തളരുന്ന കേരളം ഓളവും തീരവും മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കേ 2022 മാർച്ച് 25ന് അന്തരിച്ചു.
തിരഞ്ഞെടുപ്പ് രാഷ്ട്രീയം തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1996 ചിഴയിൻകീഴ് ലോകസഭാമണ്ഡലം എ. സമ്പത്ത് സി.പി.എം. , എൽ.ഡി.എഫ്. തലേക്കുന്നിൽ ബഷീർ കോൺഗ്രസ് (ഐ.) , യു.ഡി.എഫ്. 1991 ചിഴയിൻകീഴ് ലോകസഭാമണ്ഡലം സുശീല ഗോപാലൻ സി.പി.എം. , എൽ.ഡി.എഫ്. തലേക്കുന്നിൽ ബഷീർ കോൺഗ്രസ് (ഐ.) , യു.ഡി.എഫ്. 1989 ചിഴയിൻകീഴ് ലോകസഭാമണ്ഡലം തലേക്കുന്നിൽ ബഷീർ കോൺഗ്രസ് (ഐ.) , യു.ഡി.എഫ്. സുശീല ഗോപാലൻ സി.പി.എം. , എൽ.ഡി.എഫ്. 1984 ചിഴയിൻകീഴ് ലോകസഭാമണ്ഡലം തലേക്കുന്നിൽ ബഷീർ കോൺഗ്രസ് (ഐ.) , യു.ഡി.എഫ്. കെ. സുധാകരൻ സി.പി.എം. , എൽ.ഡി.എഫ്. 1977* കഴക്കൂട്ടം നിയമസഭാമണ്ഡലം തലേക്കുന്നിൽ ബഷീർ കോൺഗ്രസ് (ഐ.) എ. ഇസ്യുദ്ദീൻ എം.എൽ.ഒ 1977-ൽ മുഖ്യമന്ത്രിയായ എ.കെ. ആന്റണിക്ക് നിയമസഭാംഗമാകാനായി 1977-ൽ തലേക്കുന്നിൽ ബഷീർ രാജി വെച്ചു.
അവലംബം ↑ "തലകുനിക്കാതെ...തലേക്കുന്നിൽ ബഷീറിന് അന്ത്യാഞ്ജലി" https://www.manoramaonline.com/district-news/thiruvananthapuram/2022/03/26/thiruvananthapuram-death-case.amp.html ↑ "മുതിർന്ന കോൺഗ്രസ് നേതാവ് തലേക്കുന്നിൽ ബഷീർ അന്തരിച്ചു, Thalekkunnil Basheer, congress leader Thalekkunnil Basheer" https://www.mathrubhumi.com/news/kerala/congress-leader-thalekkunnil-basheer-passed-away-1.7375050 ↑ "മുതിർന്ന കോൺഗ്രസ് നേതാവ് തലേക്കുന്നിൽ ബഷീർ അന്തരിച്ചു" https://www.manoramaonline.com/news/latest-news/2022/03/25/congress-leader-thalekunnil-basheer-passed-away.amp.html ↑ "Senior congress leader Thalekunnil Basheer passes away" https://keralakaumudi.com/en/news/mobile/news-amp.php?id=779343 u=senior-congress-leader-thalekunnil-basheer-passes-away ↑ "തലേക്കുന്നിൽ ബഷീർ വിടവാങ്ങി" https://www.manoramaonline.com/district-news/thiruvananthapuram/2022/03/26/thiruvananthapuram-death.amp.html ↑ "തലേക്കുന്നിൽ ബഷീർ വിട്ടുവീഴ്ച ചെയ്യാത്ത മതേതരവാദി: എ. കെ ആന്റണി – Veekshanam" https://veekshanam.com/thalekkunnil-basheer-is-always-a-secular-leader-antony/amp/%5Bപ്രവർത്തിക്കാത്ത+കണ്ണി%5D ↑ "തലേക്കുന്നിൽ ബഷീറിന് വിട: യാത്രാമൊഴിയേകി പിറന്ന നാടും പ്രിയപ്പെട്ടവരും" https://www.asianetnews.com/amp/kerala-news/congress-workers-and-kerala-bid-adieu-to-leader-thalekkunnil-basheer-r9cvua ↑ ↑ http://www.keralaassembly.org
ജംഇയ്യത്തുൽ ഉലമായെ ഹിന്ദ്
ദയൂബന്ദി പ്രസ്ഥാനത്തിന് കീഴിലായി 1919- നവംബറിൽ ആരംഭിച്ച ഒരു മുസ്‌ലിം സംഘടനയാണ് ജംഇയ്യത്തുൽ ഉലമായെ ഹിന്ദ്.
അബ്ദുൽ ബാരി ഫിറൻജി മഹലി, കിഫായതുല്ലാഹ് ദഹ്ലവി , മുഹമ്മദ് ഇബ്റാഹിം മിർ സിലാകോട്ടി, സനാഉല്ലാഹ് അമൃത്സരി തുടങ്ങിയ ദയൂബന്ദ് പണ്ഡിതരാണ് ജംഇയ്യത്തിന്റെ സ്ഥാപകനേതാക്കൾ.
ഇന്ത്യൻ നാഷണൽ കോൺഗ്രസ്സുമായി സഹകരിച്ചുകൊണ്ട് ഖിലാഫത്ത് പ്രസ്ഥാനത്തിൽ സജീവ പങ്കാളിയായിരുന്നു ജംഇയ്യത്ത്.
ഉയർന്നുവന്ന വിഭജനവാദത്തെ എതിർത്ത സംഘടന, സംയോജിത ദേശീയതയാണ് വേണ്ടതെന്ന നിലപാട് സ്വീകരിച്ചു.
ഒരു വിഭാഗം വിഭജനത്തോട് അനുഭാവം പുലർത്തിക്കൊണ്ട് ജംഇയ്യത്തുൽ ഉലമായെ ഇസ്‌ലാം എന്ന പുതിയ സംഘമായി വിഭജിച്ചു പോയി.
കിഫായതുല്ലാഹ് ദഹ്ലവിയാണ് ജംഇയ്യത്തിന്റെ ഭരണഘടന തയ്യാറാക്കിയത് .
നിലവിൽ വിവിധ സംസ്ഥാനങ്ങളിൽ വ്യാപിച്ചുകിടക്കുന്ന വലിയൊരു സംഘടനയാണ് ജംഇയ്യത്ത്.
2008-ലെ പിളർപ്പോടെ മഹ്‌മൂദ് മദനിയുടെയും അർഷദ് മദനിയുടെയും പേരുകളിൽ രണ്ട് സംഘങ്ങളായി ജംഇയ്യത്ത് പിരിഞ്ഞു.
സ്വാതന്ത്ര്യ പ്രസ്ഥാനത്തിൽ
1920 സെപ്റ്റംബർ 8-ന് ബ്രിട്ടീഷ് ഉല്പന്നങ്ങൾ ബഹിഷ്കരിച്ചുകൊണ്ട് തർക്കെ മവാലാത്ത് എന്ന പ്രമേയം പുറപ്പെടുവിച്ചു.
നിസ്സഹകരണപ്രസ്ഥാനത്തെ മുസ്‌ലിംകൾക്കിടയിൽ എത്തിക്കാൻ ഈ പ്രമേയം വലിയ പങ്കുവഹിച്ചു .
പ്രമാണം:Hifzur Rahman Seoharwi sharing stage with Azad, Nehru and others.jpg അബുൽ കലാം ആസാദ് , ജവഹർ ലാൽ നെഹ്‌റു എന്നിവരുമൊത്ത് ജംഇയ്യത്തിന്റെ നേതാവ് ഹിഫ്സുർ റഹ്മാൻ സിയോഹർവി അവലംബം ഗ്രന്ഥസൂചി {{ cite book }} :  CS1 maint: unrecognized language ( link ) Alternate edition: Alternate edition: വായനക്കായി
ജംബി പട്ടണം
ജംബി ഇന്തോനേഷ്യയിലെ ജംബി പ്രവിശ്യയുടെ തലസ്ഥാനം.
ഇത് സുമാത്ര ദ്വീപിലാണു സ്ഥിതിചെയ്യുന്നത്.
ബതാങ് ഹരി നദിയിലെ ഇവിടുത്തെ തുറമുഖം പ്രസിദ്ധമാണ്.
ഇത് ഒരു എണ്ണ സമ്പുഷ്ടപ്രദേശമാണ്.
റബറാണു പ്രധാന വ്യാവസായികോൽപ്പന്നം.
ശ്രീവിജയസാമ്രാജ്യത്തിന്റെ അവശിഷ്ടങ്ങൾ കിടക്കുന്ന മുവാറോ ജംബി 26 കിലോമീറ്റർ അകലെക്കിടക്കുന്നു.
വിക്കിവൊയേജിൽ നിന്നുള്ള ജംബി പട്ടണം യാത്രാ സഹായി
ജംബുകേശ്വര ക്ഷേത്രം
തമിഴ് നാട്ടിലെ ശ്രീരംഗനാഥ ക്ഷേത്രത്തിനു അടുത്തുള്ള ശിവക്ഷേത്രം , പഞ്ചഭൂതക്ഷേത്രങ്ങളിൽ ജലത്തിനു പ്രധാനമുള്ള ക്ഷേത്രം, ക്രിസ്തുവിനു മുമ്പ് ഒന്നാംശതകത്തിൽ പണിതു എന്നു വിശ്വസിക്കപ്പെടുന്നു.
ചോള രാജാവായ കോചെങ്കണ്ണൻ പണിത ഈ മഹാക്ഷേത്രം കഴിഞ്ഞ 2000 വർഷങ്ങളിലായി വലിയ മാറ്റങ്ങൾ ഉണ്ടായിട്ടുണ്ട്.
ചോളരും പാണ്ഡ്യരും കോസലന്മാരും പല ഘട്ടങ്ങളിലായി പണിതു തീർത്തതാണു ഇന്നു കാണുന്ന ക്ഷേത്രം.
കാവേരി നദീ തീരത്ത് ഒരിടത്ത് ജംബുക വൃക്ഷത്തിനടിയിൽ ശിവലിംഗം അവതരിച്ചുവെന്നും ഒരു ആനയും ചിലന്തിയും ആരാധന നടത്തിയിരുന്നുവെന്നും വിശ്വസിക്കപ്പെടുന്നു.
ആന തുമ്പികൈയിൽ ജലം ഏടുത്ത് അഭിഷേകം ചെയ്യും.
ചിലന്തി പൂക്കൾ പൊഴിച്ചിടും.
ചിലന്തിയും ആനയും തമ്മിൽ മത്സരമാകുകയും ഇരുവരും മരിക്കുകയും ചെയ്തു.
അടുത്ത ജന്മത്തിൽ ചിലന്തി കോചെങ്കണ്ണനായി പിറന്നു ആനകൾക്ക് എത്താത ഉയരത്തിൽ ശിവലിംഗം പ്രതിഷ്ടിച്ചു എന്നു വിശ്വാസം പ്രത്യേകതകൾ
18 ഏക്കർ വിസ്തീർണ്ണത്തിൽ പരന്നു കിടക്കുന്ന ക്ഷേത്രത്തിൽ ആകെ 5 പ്രകാരങ്ങൾ(ഗോപുരങ്ങൾ) ഉണ്ട്.
അവയിൽ  3,4 പ്രകാരങ്ങൾ പതിമൂന്നാം നൂറ്റാണ്ടിൽ പണിതു.
ഏഴു നിലകളുള്ള കിഴക്കൻ ഗോപുരവും,ഒൻപത് നിലകളൂള്ള പടിഞ്ഞാറൻ ഗോപുരവും പ്രധാനം.
ദ്വജസ്ഥംഭത്തിൽനിരവധി കൊത്തുപണികൾ ഉള്ള ഏക പാദത്രിമൂർത്തിയുടെ ശില്പമുണ്ട്.
പഞ്ചഭൂതക്ഷേത്രങ്ങൾ തിരുവണ്ണാമലൈ ;അഗ്നിക്ക് പ്രധാനം ചിദംബരം ;ആകാശം കാഞ്ചീപുരം ;ഭൂമി കാലഹസ്ഥി ;വായു ജംബുകേശ്വരം ;ജലം
ജംതാര- സബ്കാ നമ്പർ ആയേഗാ
ത്രിഷാന്ത് ശ്രീവാസ്തവ എഴുതി സൌമ്യേന്ദ്ര പാധി സംവിധാനം ചെയ്ത ഒരു ഇന്ത്യൻ മിനി സീരീസാണ് ജംതാര-സബ്കാ നമ്പർ ആയേഗാ .
രണ്ട് സീസണുകളിലായി  പതിനെട്ട് എപ്പിസോഡുകളാണ് ഈ മിനി സീരീസിൽ ഉള്ളത്.
ആദ്യ സീസൺ 2020 ജനുവരിയിലും , രണ്ടാം സീസൺ 2022 സെപ്റ്റംബറിലും പുറത്തിറങ്ങി.
ജാർഖണ്ഡിലെ ജംതാര എന്ന പ്രദേശത്ത് നടന്ന സൈബർ കുറ്റകൃത്യങ്ങളാണ് സീരീസിന്റെ ഇതിവൃത്തം .
അഭിനേതാക്കൾ ബ്രജേഷ് ഭാൻ എന്ന കഥാപാത്രമായി അമിത് സിയാൽ ഇൻസ്പെക്ടർ ബിശ്വ പാഥക് ആയി ദിവ്യേന്ദു ഭട്ടാചാര്യ എസ്. പി ഡോളി സാഹുവായി അക്ഷ പർദസാനി സണ്ണി എന്ന കഥാപാത്രമായി സ്പർഷ് ശ്രീവാസ്തവ റോക്കിയായി അൻഷുമാൻ പുഷ്കർ അനസ് അഹമ്മദ് ആയി ആസിഫ് ഖാൻ ഗുഡിയ മൊണ്ടൽ ആയി മോണിക്ക പൻവാർ കഥ
ബാങ്കിൽ നിന്നെന്ന വ്യാജേന ഫോൺ ചെയ്ത് തട്ടിപ്പ് നടത്തുന്ന ഒരു സംഘം ചെറുപ്പക്കാർ, ആ നാട്ടിലെ വലിയൊരു വിഭാഗത്തെ അതിനായി ദുരുപയോഗപ്പെടുത്തുന്നു.
ഇവരുടെ സംരക്ഷണം വാഗ്ദാനം ചെയ്തെത്തുന്ന രാഷ്ട്രീയക്കാരനും ഇതിന്റെ നല്ലൊരു പങ്ക് കൈപ്പറ്റുന്നുണ്ട്.
ഇവർക്കിടയിൽ പുതുതായെത്തുന്ന പോലീസുദ്യോഗസ്ഥ ഇതിനെതിരെ പ്രവർത്തിക്കുന്നതുമാണ് ചിത്രത്തിന്റെ കഥാതന്തു.
പരമ്പരകൾ നമ്പർ സീസൺ എപ്പി സോഡ് സംവിധാനം ദൈർഘ്യം
(മിനിറ്റ്) 1 സീസൺ 1 1 സൌമ്യേന്ദ്ര
പാധി 35 2 2 27 3 3 24 4 4 23 5 5 27 6 6 25 7 7 30 8 8 25 9 9 24 10 10 49 11 സീസൺ 2 1 42 12 2 37 13 3 37 14 4 40 15 5 40 16 6 41 17 7 47 18 8 54 നിർമ്മാണം
സംവിധായകനായ സൌമ്യേന്ദ്ര പാധി 2015-ൽ വായിച്ച ലേഖനത്തിൽ ജംതാരയിലെ സ്കൂൾ കുട്ടികൾ നടത്തിയ സൈബർ തട്ടിപ്പിനെ കുറിച്ച് വിവരിച്ചിരുന്നു.
ടീമിലെ അംഗങ്ങളെ സംഭവത്തെ കുറിച്ച് ഗവേഷണം നടത്താനായി അയച്ച അദ്ദേഹം , തുടർന്ന് ഈ മിനി സീരീസിന് തുടക്കം കുറിക്കുകയായിരുന്നു.
സ്ഥലത്തെ പോലീസ് സൂപ്രണ്ട് ആയിരുന്ന ജയ റോയ് എന്ന വനിതാ ഓഫീസറാണ് സീരീസിലെ ഡോളി സാഹു എന്ന കഥാപാത്രം .
സീരീസ് ഏറെ നിരൂപകപ്രശംസ നേടിയിരുന്നു .
ഛൗ നൃത്തം ഇംഗ്ലീഷ് വിലാസം https://ml.wikipedia.org/wiki/Chhau_dance ചൗ ഡാൻസ് അവതരിപ്പിക്കുന്ന കലാകാരന്മാർ ഭുവനേശ്വറിൽ ഒരു വൈഷ്ണവ തീം അവതരിപ്പിക്കുന്ന മയൂർഭഞ്ച് ചൗ കലാകാരന്മാർ പ്രമാണം:CHAU DANCE FROM WEST BENGAL INDIA COMMONWEALTH GAMES 2010 (11).jpg ഛൗ നൃത്തത്തിന്റെ അവതരണം.
ഒരു ഭാരതീയ നൃത്ത രൂപമാണ് ഛൗ .
കിഴക്കേയിന്ത്യയിലാണ് ഈ ആദിമനൃത്തരൂപം പല വക ഭേദങ്ങളോടെ അവതരിപ്പിച്ചു വരുന്നത്.
വലിയതലപ്പാവുകളും മുഖംമൂടികളുമാണ് ഛൗ നൃത്തത്തിന്റെ പ്രത്യേകത.
ഇതിലെ ചലനങ്ങൾ പക്ഷിമൃഗാദികളെ അനുകരിച്ചുള്ളവയാണ്.
സൂര്യദേവനെ പ്രീതിപ്പെടുത്താനുള്ള ഉത്സവത്തിനാണ് വർഷത്തിലൊരിക്കൽ ഛൗ നൃത്തം അവതരിപ്പിക്കുന്നത്.
ശിവനെ സ്തുതിക്കാനാണ് സാധാരണ ഗ്രാമീണർ ചൗനൃത്തം ഉപയോഗിക്കുന്നത്.
ഝാർഖണ്ഡിലും ഒറീസയിലും പരമ്പാരഗത ഉത്സവങ്ങളുടെ ഭാഗമായി അവതരിപ്പിച്ചിരുന്ന ഛൗ നൃത്തത്തിന്റെ ഒരു നൃത്ത ഭേദമാണ് 'സരൈകേല' .
ഒറീസയിൽ നിന്നുള്ള 'മയൂർഭഞ്ജും' പശ്ചിമബംഗാളിലെ 'പുരൂലിയ' നൃത്തവുമാണ് ഛൗ നൃത്തത്തിന്റെ മറ്റു രണ്ടു വകഭേദങ്ങൾ.
ബംഗാളിലെ പുരുലിയ ഗ്രാം ഛൗ നൃത്തത്തിനുള്ള മുഖംമൂടികൾ ഉണ്ടാക്കുന്നതിന് പേരു കേട്ട ഗ്രാമമാണ്.
പ്രധാനമായും ആണുങ്ങളുടെ നൃത്തമാണ് ഛൗ.
സ്ത്രീകളുടെ സാന്നിധ്യം നാമമാത്രമാണ്.
സ്ത്രീ കഥാപാത്രങ്ങളുടെ മുഖംമൂടിയണിഞ്ഞും ആണുങ്ങൾ തന്നെയാണ് നൃത്തം ചെയ്യുക.
അർത്ഥസംവേദനത്തിന് മുദ്രകളും ഛൗ വിൽ ധാരാളമായി ഉപയോഗിക്കുന്നു.
മഹാഭാരതത്തിലേയും രാമായണത്തിലേയും കഥാസന്ദർഭങ്ങളാണ് ഛൗ നൃത്തത്തിൽ ഉപയോഗിക്കുക.
സരൈകേല
ബ്രിട്ടീഷ് ഭരണകാലത്ത് ഛോട്ടാ നാഗ്പൂർ പീഠ ഭൂമിയിലെ പട്ടാള പാളയങ്ങളിലാണ് 'സരൈകേല ഛൗ' വികസിച്ചത്.
നൃത്ത്യ രൂപങ്ങളാണ് സരൈകേല ഛൗവിലൂടെ അവതരിപ്പിക്കുന്നതെങ്കിലും പുരാണകഥകളും ശാസ്ത്രീയ സംഗീതവും ഈ കലാരൂപത്തിന് ധാരാളം സംഭാവനകൾ നൽകിയിട്ടുണ്ട്.
സരൈകേല ഛൗവിൽ ഒഴിച്ചു കൂടാനാകാത്തത് ഇതിലുപയോഗിക്കുന്ന മുഖംമൂടികളാണ്.
കഥാപാത്രങ്ങളെ പ്രത്യേകരീതിയിൽ നിർവ്വചിക്കുന്ന മുഖംമൂടികളാണ് ഛൗ നൃത്തത്തിന് അമൂർത്തത നൽകുന്നത്.
മുഖഭാവങ്ങളിൽ നിന്ന് കലാകാരനെ മോചിപ്പിക്കാനും ശരീരചലനങ്ങൾക്ക് കൂടുതൽ പ്രാധാന്യം നൽകാനും ഇതിലൂടെ സാധിക്കുന്നു.
ഛൗ നൃത്തത്തിന്റെ വീഡിയോ പശ്ചാത്തലസംഗീതം
ഷഹനായി , ഓടക്കുഴൽ , വയലിൻ എന്നീ ഉപകരണങ്ങളാണ് ചൗനൃത്തത്തിൽ പശ്ചാത്തലസംഗീതമായി ഉപയോഗിക്കുക.
ഒപ്പം തപ്പുമുണ്ടാകും.
തപ്പുകൊട്ടുന്നയാളും ഇടയ്ക്ക് നൃത്തംചെയ്യാൻ അരങ്ങിലെത്തും.
അഞ്ചുമിനിറ്റ് മുതൽ 10 മിനിറ്റ് വരെയാണ് ഛൗ നൃത്തത്തിന്റെ ദൈർഘ്യം.
പ്രസിദ്ധ അവതാരകർ ഗോപാൽ പ്രസാദ് ദുബെ അവലംബം ↑ ↑ http://www.unesco.org/culture/ich/index.php?lg=en pg=00011 RL=00337
ഛർദ്ദി ഇംഗ്ലീഷ് വിലാസം https://ml.wikipedia.org/wiki/Vomiting ഛർദ്ദി വിശദീകരിക്കുന്നതിനായി പതിനാലാം നൂറ്റാണ്ടിൽ വരയ്ക്കപ്പെട്ട ഒരു ചിത്രം
ആമാശയത്തിലുള്ള വസ്തുക്കൾ വായിലൂടെയും ചിലപ്പോൾ മൂക്കിലൂടെയും പുറന്തള്ളുന്ന പ്രക്രിയയാണ് ഛർദ്ദി .
സാധാരണ ആംഗലേയ ഭാഷയിൽ Vomiting, Throwing Up, Barfing എന്നീ പേരുകളാൽ വിളിക്കപ്പെടുന്നു.
വൈദ്യശാസ്ത്ര ഭാഷയിൽ Emesis എന്നാണ് വിളിക്കുന്നത്.
ഛർദ്ദിയ്ക്കുള്ള കാരണങ്ങൾ ആമാശയത്തിലെ വീക്കം, ഭക്ഷണത്തിലെ വിഷാംശം തുടങ്ങി തലയ്ക്കുള്ളിലെ മുഴ, തലയ്ക്കുള്ളിലെ അതിമർദ്ദം എന്നിവ വരെ ആകാം.
ഛർദ്ദിക്കാനുള്ള തോന്നലിനെ ഓക്കാനം (Nausea) എന്നു വിളിക്കുന്നു.
മിക്കവാറും ഛർദ്ദിയ്ക്ക് മുമ്പ് ഓക്കാനം അനുഭവപ്പെടാറുണ്ട്.
എന്നാൽ ഓക്കാനമില്ലാതെ ഛർദ്ദി മാത്രമായോ ഛർദ്ദിയില്ലാതെ ഓക്കാനം മാത്രമായോ അനുഭവപ്പെടാവുന്നതാണ്.
ഛർദ്ദി ഒരു രോഗലക്ഷണമാണ്.
അനേകം കാരണങ്ങളാൽ ഛർദ്ദി ഉണ്ടാകാവുന്നതാണ്.
വയറ്റിനുള്ളിലെ തകരാറുകൾ ആമാശയത്തിലെ വീക്കം.
(Gastritis) ആമാശയത്തിൽ നിന്നു ചെറുകുടലിലേക്കു തുറക്കുന്ന ദ്വാരം അടഞ്ഞിരിക്കുക.
(Pyloric stenosis) ചെറുകുടലിലോ വൻകുടലിലോ എവിടെയെങ്കിലും അടവുണ്ടാകുക.
(Bowel obstruction) അമിത ഭക്ഷണം.
ആഗ്നേയഗ്രന്ധിയുടെ വീക്കം.
കരൾ വീക്കം.
അപ്പെന്റിക്സിന്റെ വീക്കം പാലിനോടുള്ള അലർജി.
(കുട്ടികളിൽ) തലയ്ക്കുള്ളിലെ കാരണങ്ങൾ തലയ്ക്കുള്ളിലെ രക്തസ്രാവം.
കൊടിഞ്ഞി.
തലച്ചോറിലെ മുഴകൾ.
തലയ്ക്കുള്ളിലെ അതിമർദ്ദം.
തലച്ചോറിനുണ്ടാകുന്ന പരിക്ക്.
ചയാപചയ പ്രവർത്തനങ്ങളിലെ തകരാറുകൾ രക്തത്തിലെ ഉയർന്ന കാത്സ്യം നില.
രക്തത്തിലെ ഉയർന്ന യൂറിയ നില.
അഡ്രീനൽ ഗ്രന്ധിയുടെ തകരാറ്.
രക്തത്തിലെ പഞ്ചസാരയുടെ അളവ് കുറയുക.
ജ
മലയാള അക്ഷരമാലയിലെ എട്ടാമത്തെ വ്യഞ്ജനമാണ് ജ .
ചവർഗത്തിലെ മൂന്നാക്ഷരമായ "ജ" ഒരു മൃദുക്ഷരമാണ്.
ശബ്ദവായുവിനെ താലവ്യത്തിൽ ( താലു ) ഒരുക്ഷണത്തിലതികം തടസപ്പെടുത്തി വിട്ടയക്കുമ്പോൾ ജ് എന്ന കേവലവ്യഞ്ജനശബ്ദം ലഭിക്കുന്നു.
ജ് + അ = ജ
ജംഗ്‌ലി (2019 സിനിമ) ഇംഗ്ലീഷ് വിലാസം https://ml.wikipedia.org/wiki/Junglee_(2019_film)
അമേരിക്കൻ ചലച്ചിത്ര നിർമ്മാതാവ് ചുക് റസ്സൽ സംവിധാനം ചെയ്ത് ജംഗ്‌ലി പിക്ചേഴ്സ് നിർമ്മിച്ച 2019 ലെ ഇന്ത്യൻ ഹിന്ദി-ഭാഷാ ആക്ഷൻ-അഡ്വഞ്ചർ ഫിലിം ആണ് ജംഗ്‌ലി വിദ്യുത് ജംവാൾ , പൂജ സാവന്ത് , ആശ ഭട്ട് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ഒരു വെറ്റിനറി ഡോക്ടർ അദ്ദേഹത്തിൻറെ പിതാവിന്റെ ആന സംരക്ഷണ കേന്ദ്രത്തിലേക്ക് മടങ്ങുമ്പോൾ, ഒരു അന്താരാഷ്ട്ര ആന വേട്ടക്കാരന്റെ റാക്കറ്റിനെതിരെ പോരാടുന്നതാണ് ചിത്രത്തിലെ ഇതിവൃത്തം.
ജംവാൾ അവതരിപ്പിച്ച ആയോധനകലകളും ആക്ഷൻ സ്റ്റണ്ടുകളും ചിത്രത്തിലുണ്ട്.
ഒരു സോളോ റിലീസ് ആയ റോമിയോ അക്ബർ വാൾട്ടർ റിലീസ് ചെയ്യുന്നതിന് പ്രാരംഭ റിലീസ് തീയതിക്ക് ഒരാഴ്ച മുമ്പ് മുൻ‌കൂട്ടി ഈ ചിത്രം റിലീസ് ചെയ്യാൻ തയ്യാറാക്കിയിരുന്നു.
ആദ്യം 2018 ഒക്ടോബർ 19 ന് റിലീസ് ചെയ്യാനിരുന്നെങ്കിലും പിന്നീട് ഏപ്രിൽ 5 ലേയ്ക്ക് മാറ്റിയതായിരുന്നു.
തുടർന്ന് ഈ ചിത്രം 2019 മാർച്ച് 29 ന് പുറത്തിറങ്ങി.
അവലംബം പുറംകണ്ണികൾ ജംഗ്‌ലി ഇന്റർനെറ്റ് മൂവി ഡാറ്റാബേസിൽ Junglee on Bollywood Hungama
ജംനാപാരി ആട് ഇംഗ്ലീഷ് വിലാസം https://ml.wikipedia.org/wiki/Jamnapari_goat
ഇന്ത്യൻ ഉപഭൂഖണ്ഡത്തിൽ നിന്നുള്ള ഒരു ആടിന്റെ ഇനമാണ് ജംനാപാരി .
ഈ ഇനത്തിനെ ഇന്ത്യയുടെ അന്തസ്സ് എന്നാണ്‌ അറിയപ്പെടുന്നത്.
ഉത്തർപ്രദേശാണ്‌ ജംനാപാരിയുടെ ജന്മസ്ഥലം.
ഇന്ന് ഇന്ത്യയിൽ ലഭ്യമായതിൽവച്ച് ഏറ്റവും വലിപ്പം വയ്ക്കുന്ന ആട് ഇനമാണ്‌ ഇത്.
ജംനാപാരി ആട് സവിശേഷതകൾ
നീളമുള്ള ചെവി , കഴുത്ത്, റോമൻ മൂക്ക്, തുടയുടെ ഭാഗത്തെ നീളം കൂടിയ രോമം എന്നിവ ഇത്തരം ആടിന്റെ പ്രത്യേകതകളാണ്‌.
കൂടാതെ ഇത്തരം ആടുകളുടെ കീഴ്താടിക്ക് മേൽതാടിയെക്കാൾ നീളം കൂടുതൽ ഉണ്ടാകും.
ഒന്നരവയസ്സായാൽ ആദ്യത്തെ പ്രസവം.
85% വരെ പ്രസവങ്ങളിൽ ഒരു കുട്ടിയേ കാണൂ എങ്കിലും വളരെ അപൂർവ്വമായി മാത്രം രണ്ട് കുട്ടികൾ വരെ കാണും.
ആറ് മാസമാണ്‌ കറവക്കാലം.
പെണ്ണാടിന്‌‌ 60 കിലോ മുതൽ 70 കിലോ വരെയും ഭാരം ഉണ്ടാകും.
ശരാശരി ലഭിക്കുന്ന പാലിന്റെ അളവ് 2 ലിറ്റർ മുതൽ 3 ലിറ്റർ വരെയാണെങ്കിലും 4 ലിറ്റർ വരെ പാൽ ലഭിക്കുന്ന ആടുകളും ഉണ്ട്.
പ്രായപൂർത്തിയായ മുട്ടനാടിന്‌ 80കിലോ മുതൽ 90 കിലോവരെ ഭാരം ഉണ്ടാകാം.
ജംബുകേശ്വരർ ക്ഷേത്രം, തിരുവാനൈക്കാവൽ ഇംഗ്ലീഷ് വിലാസം https://ml.wikipedia.org/wiki/Jambukeswarar_Temple,_Thiruvanaikaval
തമിഴ് നാട് , സംസ്ഥാനത്തിലെ തൃശ്നാപ്പള്ളി ജില്ലയിലെ ഒരു പ്രശസ്ത ശിവക്ഷേത്രമാണ് ജംബുകേശ്വരർ ക്ഷേത്രം, തിരുവാനൈക്കാവൽ]] .
ഏകദേശം 1,800 വർഷങ്ങൾക്ക് മുൻപ് പുറനാനൂറ് അകവൽ പാട്ടുകളിൽപ്പറയുന്ന ആദ്യകാല ചോഴന്മാരിൽ ഒരാളായ കോച്ചെങ്കണാൻ ആണ് ഈ ക്ഷേത്രം നിർമ്മിച്ചത്.
പഞ്ചഭൂത ക്ഷേത്രങ്ങളിൽ ഒന്നാണിത്.
ചിത്രശാല The second precinct of the temple The second precinct of the temple The gateway of the temple A sculpture inside the walls of the temple The Towering Rajagopuram with one of the Temple Cars അവലംബം പുറം കണ്ണികൾ ഔദ്യോഗിക വെബ്സൈറ്റ് Sri Jambukeshwara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജോസഫ് പ്രീസ്റ്റിലി ഇംഗ്ലീഷ് വിലാസം https://ml.wikipedia.org/wiki/Joseph_Priestley
ഒരു ബ്രിട്ടിഷ് ദൈവശാസ്ത്രജ്ഞനും പുരോഹിതനും ശാസ്ത്രജ്ഞനുമായിരുന്നു ജോസഫ് പ്രീസ്റ്റ്ലി .
ഓക്സിജൻ കണ്ടെത്തിയ വ്യക്തിയായി സാധാരണ കണക്കാക്കുന്നത് ഇദ്ദേഹത്തെയാണ്.
ഇംഗ്ലണ്ടിലെ യോർക്ഷയ്റിലുള്ള ഫീൽഡ് ഹെഡ് ഹെഡിൽ 1733 മാർച്ച് 13 -നാണ് ജോസഫ് പ്രീസ്റ്റ്ലി ജനിച്ചത്.
നെയ്ത്തുകാരനായിരുന്നുഅച്ഛൻ‍.
കർഷക കുടുംബത്തിൽനിന്നുള്ളയാളായിരുന്നു അമ്മ‍.
ജോസഫിനു ആറു വയസുള്ളപ്പോൾ അമ്മ മരിച്ചു.
പിതൃസഹോദരിയാണ് പിന്നെ വളർത്തിയത്.
ഫ്രഞ്ച് വിപ്ലവത്തേയും അമേരിക്കൻ സ്വാതന്ത്ര്യസമരത്തെയും അനുകൂലിച്ചതിനു ജന്മനാട് വിട്ട് ഓടിപ്പോകേണ്ടിവന്ന ഒരു ശാസ്ത്രജ്ഞനാണ് ജോസഫ് പ്രീസ്റ്റ്ലി.
മതപാഠശാലയിലായിരുന്നു  ജോസഫിന്റെ വിദ്യാഭ്യാസം.
പഠനശേഷം
1755-ൽ പ്രസ്ബിറ്റേറിയൻ സഭയുടെ പുരോഹിതനായി രസതന്ത്രമായിരുന്നു പ്രിസ്റ്റ്ലിയുടെ പ്രിയവിഷയം.
ശാസ്ത്ര, സാമൂഹിക,മത വിഷയത്തിൽ 150 ഓളം പുസ്തകങൾ രചിച്ചിട്ടുണ്ട്.
1772-ൽ 
ലൈബ്രറിയനായി ജോലി അനുഷ്ഠിചുണ്ട്.
കൂടാതെ വൈദ്യുതിയു
ടെ ചരിത്രം എന്ന പ്രശസ്തമായ ഗ്രന്ഥം രചിച്ചതും പ്രിസ്റ്റ്ലിയാണ്.
മെർക്കുറിയുടെ ഓക്സൈഡിനെ സൂര്യപ്രകാശംകൊണ്ട് ‍ ചൂടാക്കിയപ്പോഴാണ് പ്രാണവായുവായ ഓക്സിജൻ വേർതിരിഞ്ഞു
വന്നത്.
കത്താൻ സഹായിക്കുന്ന ഈ വാതകം ശ്വസിച്ചാൽ നവോന്മേഷം കൈവരുമെന്ന് പ്രിസ്റ്റ്ലി കണ്ട്ത്തി.
ഡിഫ്ളോജിസ്റ്റിക്കേറ്റഡ് എയർ
എന്നാണ് (Dephlogisticated air) പ്രിസ്റ്റ്ലി ഇതിനു പേരിട്ടത്.
1774-ലാണ് പ്രിസ്റ്റ്ലി ഇതുകണ്ടുപിടിച്ചത്.